recursal/SuperWikiNEXT-32B huggingface dataset:
Островот Араки се наоѓа во Вануату
**Араки** (бислама: *Araki*) е мал карпест остров во покраината Санма во Вануату.

Географија
----------

Араки се наоѓа јужно од Еспириту Санто. Вкупната површина на островот е 2,5 км2. Оддалеченоста од Еспириту Санто е околу 3 милји.

Население
---------

Поради самата големина на островот, бројот на жители на Араки бил отсекогаш мал. Според пописот од 1897 година имало 103 жители, во 1989 имало 112 а во 1999 година имало 121 жител. Според последниот попис од 2009 година имало 140 жители. Сепак, населението е на честа релација Араки - Еспириту Санто.

Населението е поделено на 5 села. Од запад кон исток тие се: *Пелинта, Парили, Парили Ару, Винапахура* и *Сопе*. Главен јазик на осровот е аракискиот јазик, кој денес е во изумирање поради подоминатните бислама и тангоански јазик..

Стопанство
----------

Главна стопанска активност на островот е градинарството. Дополнително, луѓето се занимаваат и со експлоатирање на природните ресурси на островот и рибарство. Продажбата на земјоделски култури и морски плодови се одвива на Еспириту Санто.

Наводи
------

* François, Alexandre. 2002. *Araki: A disappearing language of Vanuatu*. Pacific Linguistics, 522. Canberra: Australian National University. 375 pp. ISBN 0-85883-493-6 (Publisher's page).

1. ↑  „Vanuatu". Haos Blong Volkeno. Архивирано од изворникот на 2018-08-08. Посетено на 8 August 2018.
2. ↑  2009 Census Summary release final Архивирано на 21 декември 2013 г. - Government of Vanuatu

Надворешни врски
----------------

* Карта на Араки
Петерка на ски-скокалницата во Гармиш- Партенкиркен
**Примош Петерка** (словенечки: *Primož Peterka*; роден на 28 февруари 1979 година) — поранешен словенечки ски-скокач кој се натпреварувал од 1996 до 2011 година. Тој е еден од најуспешните спортисти од Словенија, откако освоил петнаесетина натпревари на Светскиот куп во скијање, две последователни титули на СП во ски скокови на Светскиот куп, титула на Светски куп во скијање и четрите скокалници. Петерка во моментов работи како асистент тренер во словенечкиот женски тим за ски скокови.

Кариера
-------

Петерка е роден во Прикрница, во близина на Љубљана, Словенија (тогаш дел од Југославија ). Тој започнал со скијачките скокови на мал рид (со К-точка на околу 20 метри) во близина на неговиот роден град Моравје, мал град околу 30 км североисток од Љубљана. Подоцна се приклучил на скијачкиот клуб Триглав од Крањ.

Наводи
------

1. ↑  Diaz, Stefan (2013-07-29). "Czech and Slovenian teams with new coaches". ladies-skijumping.com. Retrieved 2015-12-27.
Еден од симболите на ромскиот феминизам
**Ромскиот феминизам** е феминистичко движење кое ја промовира родовата еднаквост, борбата против социјалните нееднаквости и одбраната на интеграцијата на жените во различни движења во општеството, правејќи ги овие процеси компатибилни со зачувувањето на културата и вредностите на ромскиот народ.

Низ историјата, ромската етничка група била презирана и прогонувана од различни општества поради нивните особености. Сепак, таа е една од најголемите малцинства во светот. Многу групи сè уште зачувуваат карактеристична култура, со свој јазик, традиции или обичаи, каде семејството и солидарноста меѓу нејзините членови е од најголемо значење.

Ромскиот феминизам се одликува со борбата за надминување на предрасудите и дистинкцијата и кон ромското општество и кон жените, покрај голема стигма поврзана со сиромаштијата.

Во Шпанија
----------

 Отворање на *I конгрес на ромски феминизам* во 2017 г.
Почетокот на ромското феминистичко движење во Шпанија, започнало во 1990 година, кога се појавила првата ромска феминистичка женска асоцијација во Гранада, „*Asociación de Mujeres Gitanas ROMI"*. Оттогаш, многу други колективи биле создадени низ целата земја.

Еден од најголемите предизвици за ромската заедница е да ја задржи ромската традиција и идентитет со почитување на одлуката и слободата на жената. Ова феминистичко движење бара еднаквост со тоа што го бара правото да се биде различен.

Меѓу аспектите кои најмногу ги брани оваа група се пристапот до домување, образование и видливоста на жените. Иако има и многу други, како што е нормализацијата на сексуалната различност.

Наводи
------

1. 1 2 3 4 5  R. Venzalá, Clara (11 October 2018). „Feminismo romaní: esbozando la nueva mujer gitana en España". El Orden Mundial.
2. ↑  Almenar, Pilar (23 October 2017). „Feminisme gitano en lluita per a una societat inclusiva" (каталонски). Valencia Plaza.
3. ↑  Michelli, José Francisco (16 November 2017). „Gitanas feministas que luchan contra los prejuicios". El Salto.
4. ↑  Jorrin, Virginia (5 March 2014). „Mujeres y gitanas". Diagonal.
5. ↑  „Feminismo gitano. Una aportación solidaria a la superación de las desigualdades de género" (PDF). Jornada DONA GITANA. 5 November 2002.
Приказ на укијо-е-мајстор Утагаве Конијошија кој го претставува познатиот ронин Мијамота Мусашија кога му ја предвиувал иднината.
**Ронин** (јапонски: 浪人, букв. 浪 „скитајќи" и 人 „човек" — *скитник*) — назив за самурај без господар во Феудална Јапонија. Во почетокот називот бил користен за кмет кој го напуштил или побегнал од својот господар.
Во феудална Јапонија ронинот бил предмет на исмејување и понижување, затоа што традицијата налагала самураите кои го напуштиле својот господар да починат ритуално самоубиство — сепуку. Во текот на Токугава шогуната драматично пораснал бројот на ронини, знаејќи дека тогаш било незаконски самураите да го променат господарот без негово одобрение. Многу ретки биле тие кои имале даимјо титула, и имале добри услови.

Значењето на поимот ронин, подоцна се однесувало на студенти кои не успеале да положат приемен испит на факултет на кој сакале да се запишат, и го чекаат наредниот приемен рок за да се обидат повторно. Понекогаш поимот ронин се користел воопшто за личност која не ја искористила понудената прилика и која чека на нова шанса.

Поврзано
--------

* Самурај

Наводи
------
За други значења на поимот, погл. Шираз (појаснување).

 **Ара Шираз**  (ерменски: Արա Շիրազ; 8 јуни 1941 година - 18 март 2014 година) —ерменски вајар. Неговата мајка и татко биле поети - Силва Капутикјан и Хованс Шираз..

Животопис
---------

Ара Шираз е роден како **Арамазд Карапетјан** (ерменски:  Արամազդ Կարապետյան) во Ереван во 1941 година.

Дипломирал на Институтот за театар и ликовни уметности во Ереван во 1966 година.

Учествувал во бројни изложби на млади уметници во Ерменија и Советскиот Сојуз.

Од 1968 година до неговата смрт во 2014 година бил член на Сојузот на уметници на Ерменија.

Неговите дела биле изложени во поголемите градови на ЦССР (Москва , Ленингра д, Тбилиси ) како дел од соло и групни претстави.

Учествувал на Фестивалот на ерменска уметност „Од Урарту до денес" (Париз, 1970).

За Шираз се одликуваат неговите монументални вајарски уметнички дела.

Во 1979 година Шираз бил награден со Државната награда на Ерменија за неговите скулптури кои ја украсуваа фасадата на хотелот Двин во Ереван.

Во 1977 година му била доделена титулата заслужен уметник на Ерменија.

Во 1987 година е избран за претседател на Сојузот на уметници на Ерменија, и член на Секретаријатот на Сојузот на уметници на СССР.

Во 2017 година, неговите дела биле изложени на Националната галерија на Ерменија на изложбата „Ара Шираз: Ретроспектива".

Творештво
---------

Статуа на Хованс Шираз во округот Малатија-Себастија во Ереван.
Статуа на Андраник (2002) во близина на Катедрала Свети Григориј
Најпознатите дела на Шираз вклучуваат бисти на Пабло Пикасо, Јерванд Кочар, Хованс Шираз и Вруир Галстијан.

Многу од неговите вајарски композиции се на трајна изложба во Музејот на модерна уметност на Ерменија, Државната галерија на Ерменија, Галеријата Третјаков и Музејот на уметноста на Источните нации во Москва.

Сликите и скулптурите на Шираз се наоѓаат во многу приватни колекции низ целиот свет: Москва, Петербург, Тбилиси, Ереван, Бејрут, Париз, Лондон, Лос Анџелес, Чикаго, Детроит и Монтреал.

Неговите дела вклучуваат:

* Yeghishe Charents, Charentsavan (1977)
* Паруј Севак, Ереван (1978)
* Александар Мијаснијан, Ереван (1980)
* Вилијам Саројан, Пантеон Комити, Ереван (1984)
* Тигран Петросијан, Шаховска куќа, Ереван (1989)
* Хованс Шираз, Пантеон Комити (1989)
* Сергеј Парајанов, Пантеон Комити (1999)
* Андраник, Катедрала Свети Григориј Илуминатор (2002)
* Хованс Шираз, округ Малатија-Себастија, Ереван (2005)
* Вазген I, Васконијанска теолошка академија, Севан (2008) .

Награди
-------

* Заслужен уметник на Ерменија (1977)
* Државна награда на Ерменија (1979 година)
* Награда за претседател на РА (2008)
* Народен уметник на Ерменија (2009)

Наводи
------

1. ↑  Armenian Sculptor Ara Shiraz Dies at 73
2. ↑  „Ara Shiraz". Архивирано од изворникот на 2021-04-18. Посетено на 2021-08-11.
3. ↑  Armenian sculptor Ara Shiraz
**Света Фауста** е христијански светец од 3 век.

Пострадала во времето на царот Максимијан (помеѓу 305 и 311 година). Според христијаните, таа ги обратила своите мачители: осумдесетгодишниот бајач Евиласиј и епархот Максим. Кога судијата се заканувал ѝ на Фауста со уште пострашни маки, таа му рекла да направи нејзина икона со изображение на сите оние маки со кои тој ѝ се заканувал. Кога иконата била готова и ѝ ја покажале, света Фауста изговорила: "*Како оваа икона што не чувствува никакви маки така ни моето тело не чувствува маки од твоите казни*
зашто мојата душа e утврдена во Господа*". Судијата ја фрлил во котел со врела вода.*

Фауста била мајка на Света Анастасија Сремска. Нејзиниот споменик е еден од 140-те кои се наоѓаат на Плоштад Свети Петар|плоштадот Свети Петар во Рим. Православната црква неговиот ден го чествува на 6 февруари.

Наводи
------

1. ↑  „Охридски пролог" стр. 52
Примо Леви
**Примо Леви** , Торино, 31 јули 1919

 — Торино, 11 април 1987

) — италијанско-еврејски хемичар и писател. Автор е на два романи и неколку збирки со помали приказни, есеи и песни. Негови најпознати дела се *Ако је ова човек* (1947), опис на времето поминато во Аушвиц; и книгата *Периодичен систем* (1975) која Кралскиот институт на Велика Британија ја прогласил за најдобра научна книга на сите времиња.

Леви во логорот Аушвиц поминал 11 месеци пред да го ослободи Црвената армија.

Иако е ослободен на 27 јануари 1945, Леви не отишол во Торино сè до 19 октомври 1945 година. По поминато одредено време во Советскиот камп за поранешни затвореници, како резултат на примирјето меѓу Италија и сојузниците, тргнал на напорно патување кон куќата на поранешните затвореници од Кралската војска на Италија во Русија. На неговото долго патување со воз кон Торино, минувал низ Полска, Белорусија, Украина, Романија, Унгарија, Австрија и Германија.

Смрт
----

Леви умрел на 11 април 1987 кога паднал од третиот спрат од својот стан во Торино. Ели Визел тогаш рекол „Примо Леви умре во Аушвиц четириесет години порано."

Наводи
------

1. ↑  Randerson, James (2006) "Levi's memoir beats Darwin to win science book title," *The Guardian*, 20. 10. 2006,
**Ајгалео** или **Егалео** (грчки: *Αιγάλεω*), а во антиката е познат како **Појкилон Планина** (Ποικίλον Όρος), - планина во Атика, Грција. Лежи западно од Атина, југоисточно од Елеузија и источно од островот Саламина. Поголемиот дел од планината е карпеста (варовник). Пократка е од Химет. Поголемиот дел од шумата е на нејзиниот север каде се наоѓа манастирот Дафни. Во неговите северни појаси има и парк.

Со својот добар поглед на Саминскиот Теснец, Планината Егалео била местото на престолот на Ксеркс од каде ја набљудувал Битката кај Саламина.

Градовите и местата што ја опкружуваат планината се Перама, Драпецона, Никаја, Коридалос, автопатот 8А и Хајдари. Атинското метро ја поврзува областа по намалувањето на Иера Одос (Светиот Пат) на две ленти во 2002–2003 година.

Автопат што ги поврзува ГР-8 и Керацини поминува низ овој планински венец. Рафинериите на Скарамангас се наоѓаат на север. Новото заобикување на северозападниот дел од опсегот е дел од системот за автопатот Атики Одос, Ајгалео обиколницата (број 65) кој била отворен во јануари 2004 година заедно со остатокот од автопатот северозапад од венецот. Обиколницата во моментов сè уште нема целосен пристап со Авенијата Атинон и ГР-8, но вклучува две клучки.

Наводи
------

1. ↑  Battle of Salamis Архивирано на 6 јули 2007 г. Salamina official website.
**Асорот** (хебрејски: עָשׂוֹר; од есер (עשר), што значи „десет") ― музички инструмент „од десет жици" спомнат во Библијата. Постои мала согласност за тоа каков вид на инструмент бил или со какви инструменти имал сличности.

Библиски споменувања
--------------------

Зборот се појавува само трипати во Библијата и не е пронајден на друго место. Во Псалм 33:2 споменувањето е на „ кинор, невел и асор" (хебрејски: הוֹדוּ לַיהוָה בְּ**כִנּוֹר**; בְּ**נֵבֶל** **עָשׂוֹר**, זַמְּרוּ-לוֹ׃); во Псалм 92:3, до „небел и асор"; во Псалм 144 до „небел-асор".

Во Библијата на кралот Џејмс, асор бил преведен „инструмент од десет жици", со маргинална белешка „испуштeno" применета на „инструмент". Во Септуагинтата, зборот е изведен од корен што означува „десет", грчкиот е ἐν δεκαχορδῷ или ψαλτήριον δεκάχορδον, во Вулгата *во* decachordo psalterio. Секој пат кога се користи зборот асор, тој го следи зборот небел и веројатно само означува варијанта на небел, со десет жици наместо вообичаените дванаесет што му ги доделил Јосиф Флавиј.

Библиографија
-------------

* Херман Мендел и Август Рајсман, *Musikalisches Conversations-Lexikon*, кн. 1 (Берлин, 1881)
* Сер Џон Стајнер, *The Music of the Bible*, Ouvrage utilisé pour la rédaction de l'article
* Форкел, *Allgemeine Geschichte der Musik*, том 1 Ouvrage utilisé pour la rédaction de l'article (Лајпциг, 1788).

Поврзано
--------

* Псалтирија

Наводи
------

1. ↑  Chisholm 1911.
2. ↑  Chisholm 1911 cites *Antiquities*, vii. 12. 3.

Дополнителна книжевност
-----------------------

* Оваа статија вклучуват текст од дело кое сега е во јавна сопственост: Chisholm, Hugh, уред. (1911). „Asor". *Encyclopædia Britannica*. **2** (11. изд.). Cambridge University Press. стр. 764.CS1-одржување: ref=harv (link)
Да не се помеша со: Атомска маса

**Атомска тежина** (или **релативна атомска маса**) е број што покажува колку пати масата на хемискиот елемент е поголема од една дванаестина од масата на изотопот C12.

Релативна молекулска маса е број што покажува колку пати масата на хемиското соединение е поголемо од една половина од масата на C12 (изотопот C12 содржи 6 протони и 6 неутрони).

|  |  |
| --- | --- |
| Stub icon | *Оваа статија од областа на хемијата е никулец. Можете да помогнете со тоа што ќе ја проширите.** п
* р
* у
 |

Наводи
------

1. ↑  International Union of Pure and Applied Chemistry (1980). „Atomic Weights of the Elements 1979" (PDF). *Pure Appl. Chem.* **52** (10): 2349–84. doi:10.1351/pac198052102349.

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* LCCN: sh85009327
* BNF: cb11978880x (податоци)
* NDL: 00562390

 |

 |
**Ајдучки Кладенец** е граничен премин на македонско - бугарската граница, во близна на Пехчево на македонската страна.

Во 2001 година Владата на Македонија издвоила средства во висина од еден милион тогашни германски марки за земјени работи и за пробивање на патот од Пехчево до преминот. Работите биле завршени за една година. Од бугарска страна за реализација на проектот не било направено ништо.

За отворање на преминот се заинтересирани 12 бугарски општини, од кои со три - Кресна, Симитли и Јакоруда, Пехчево е збратимена општина. Сега, за да се стигне до овие општини на бугарска страна, потребно е преку Делчево да се помине трипати подолг пат.

Наводи
------

1. ↑  2011.08.10. Новите премини остареа неотворени. dnevnik.com.mk Архивирано на 21 септември 2011 г.
***„Ајде провикнал се Иљо Малешевски"*** — македонска народна песна, напишана од непознат автор во преродбениот период или во периодот меѓу двете светски војни. Песната е посветена на Дедо Иљо Малешевски, еден од главните предводници на Македонското востание кое се раширило низ североисточниот дел на Македонија во 1878-1879 година од страна на македонскиот народ. Песната исто така говори за тоа како Иљо Малешевски ги повикува Македонците за да ги снабди со оружје, за да се борат против османлиската власт, и да дојде до ослободување на Македонија. Песната има ајдутски карактер.

Одлики
------

Песната е во изворен 7/8 такт.

Текст
-----

Ајде провикнал се  

Иљо Малешевски,  

Иљо Малешевски  

Иљо војводата.

Кој си нема пушка  

тука нека дојде,  

тука нека дојде  

пушка да му дадам.

Кој си нема сабја  

тука нека дојде,  

тука нека дојде  

сабја да му дадам.

Малешево да иде  

с' душман да се бие,  

с' душман да се бие  

душман да истера.

Душман да истера  

од нашата земја,  

од нашата земја  

од Македонија.

Наводи
------

1. ↑  Партитури и белешки

Надворешни врски
----------------

* Ајде провикнал се Иљо Малешевски (текст и музика) на pesna.org Архивирано на 11 октомври 2020 г.
**Антун Колендиќ** (Омиш, Хрватска, 1914 - Марина ди Рагуза, Сицилија, 29 април 1999) бил југословенски комунист, амбасадор, публицист и учесник во НОВ. Носител е на Партизанска споменица 1941 и други високи одликувања на СФРЈ.

Животопис
---------

Колендиќ станал член на СКОЈ во 1932 година, а на КПЈ во 1933 година. Во првите месеци од 1934 година тој дошол од Загреб во Скопје со задача да ја обнови партиската организација во Скопје и да ја поврзи со ЦК КПЈ. Во Скопје Колендиќ го обновил и Обласниот комитет за Македонија и бил на негово чело како привремен секретар. Во декември 1934 година е уапсен и во јуни 1935 година е осуден на четири години. Казната ја одлежува во затворот во Сремска Митровица. На 12 јануари 1940 година е интерниран во концентрациониот логор во Билеќа.

По бугарската окупација на Македонија, Колендиќ заминува во Првиот скопски партизански одред, формиран на 22 август 1941 година. Во одредот е секретар на партиската организација. По распуштањето на одредот, живее во илегала и одреден период е во Бугарија. Во мај 1942 година во процесот против борците на Првиот скопски одред бугарскиот воен суд во Скопје во отсуство го осудува на смрт со бесење.

По крајот на војната работи како уредник на „Борба", а потоа е долгогодишен дипломат во југословенските дипломатски претставништва во Софија, Виена, Грац и Западен Берлин. Главно работи во разузнавачкиот сектор. Додека е на служба во Западен Берлин, на 30 јуни 1969 година припадниците на усташката емиграција извршуваат обид за атентат врз него. Во таа прилика, Колендиќ е тешко ранет, а последиците од атентатот ги чувствувал до крајот на животот.

Завршил студии по книжевност на Белградскиот универзитет, каде и докторира на историски науки. Се занимавал и со публицистика. Благодарение на неговото истражување, беа актуелизирани две дубровнички ренесансни комедии: „Боздоган" и „Лукреција – или ти Ждрело". За работата на втората претстава Колендиќ во 1994 година ја добива Стериината награда.

Наводи
------

1. ↑  Branka Kaljević "Odlazak znamenitih" Архивирано на 20 март 2015 г. "Vreme", broj 441, 19. jun 1999.
2. ↑  Иван Катарџиев (ур.) „Документи и материјали 1919-1920", „Комунист", Скопје, 1985, 2 книга, 21 стр.
3. ↑  „Скопје во НОВ 1941", Скопје, 1973, 209 стр.
4. ↑  Биографија на Антун Колендиќ

Надворешни врски
----------------

* Архива на Антун Колендиќ
Мали Ајзенштајнови прости броеви. Оние коишто лежат на зелените оски соодветствуваат со природните броеви од обликот 3*n* - 1. Сите останати имаат апсолутна вредност којашто на квадрат е еднаква на природен прост број.
**Ајзенштајнов прост број** — Ајзенштајнов цел број од обликот:

{\displaystyle z=a+b\,\omega \qquad (\omega =e^{2\pi i/3})}
којшто е неделив или прост елемент во теоријата на прстени, односно неговите единствени Ајзенштанови деленици се единиците (±1, ±ω, ±ω2), *a* + *b*ω и неговите изведени членови. Изведените членови, односно помножените единици, и конјугираните комплексни броеви од било кој Ајзенштајнов прост број се исто така прости броеви.

Особини
-------

Ајзенштајновиот цел број *z* = *a* + *b*&omega е Ајзенштајнов прост број ако и само ако било кој од следните заемно исклучиви услови е задоволен:

1. *z* е еднаков на производот од единицата и природен прост број од обликот 3*n* - 1; и
2. |*z*|2 = *a*2 - *ab* + *b*2 е природен прост број којшто е складен на 0 или 1 со модул 3.

Оттука следува дека апсолутната вредност на квадрат од секој Ајзенштајнов прост број е природен прост број или природен прост број на квадрат.

Примери
-------

Првите неколку Ајзенштајнови прости броеви коишто се еднакви на природниот прост број од обликот 3*n* - 1 се:

2, 5, 11, 17, 23, 29, 41, 47, 53, 59, 71, 83, 89, 101, ... (низа A003627 во OEIS).
Природните прости броеви коишто се складни на 0 или 1 со модул 3 не се Ајзенштајнови прости броеви, бидејќи се подложни на нетривијално разложување во **Z**[ω]. На пример:

3 = - (1 + 2ω)2;
7 = (3 + ω)(2 - ω).
Некои нереални Ајзенштајнови прости броеви се:

2 + ω, 3 + ω, 4 + ω, 5 + 2ω, 6 + ω, 7 + ω, 7 + 3ω.
Што се однесува до конјугираните комплексни броеви и помножените единици, горенабројаните прости броеви, заедно со 2 и 5, се Ајзенштајнови прости броеви со [[апсолутна вредност којашто не надминува 7.

Големи прости броеви
--------------------

Заклучно со март 2010, најголемиот познат реален Ајзенштајнов прост број е 19249 × 213018586 + 1, што е десетти најголем познат прост број, и истиот бил откриен од страна на Константин Агафонов. Сите поголеми познати прости броеви се Мерсенови прости броеви и биле откриени од страна на GIMPS. Реалните Ајзенштајнови прости броеви се складни на 2 со модул 3, а Мерсоновите прости броеви (освен најмалиот, 3) се складни на 1 со модул 3. Со тоа, ниту еден Мерсонов прост број не е Ајзенштајнов прост број.

Поврзано
--------

* Ајзенштајнов цел број
* Прост број

Наводи
------

1. ↑  Chris Caldwell, "The Top Twenty: Largest Known Primes" from The Prime Pages.
**Света Столица** (на латински: *Sancta Sedes*, на италијански: *Santa Sede*) — јурисдикција на бискупот на Рим, попознат како папа, која го вклучува апостолскиот епископски престол на Римската бискупија со универзална свештеничка јурисдикција на светската Римокатоличка црква, како и суверен ентитет во меѓународното право, кој управува со Ватикан.

Според католичката традиција, Светата Столица е основана во првиот век од страна на светите Петар и Павле и е жариште на ехваристичкото единство на католиците низ светот. Како суверен ентитет, Светата Столица има седиште, работи во и практикува „ексклузивна власт" над Државата на градот Ватикан, современа независна енклава во Рим, чиј суверен исто така е папата.

Светата Столица е управувана од Римската курија, која е централна власт на Римокатоличката црква.

Иако Светата Столица понекогаш метонимиски се нарекува „Ватикан", државата Ватикан е одделно воспоставена со Латеранскиот договор од 1929 година помеѓу Светата Столица и Италија за да се обезбеди временска, дипломатска и духовна независност на папството. Имајќи го тоа предвид, нунциите, кои се папски дипломати во државите и во меѓународните организации, се признаени како претставници на Светата Столица, а не на државата Ватикан, што пак е пропишано во канонското право на Римокатоличката црква.

Светата Столица одржува билатерални дипломатски односи со над 180 суверени држави, потпишува конкордати и други договори и извршува мултилатерална дипломатија со повеќе меѓувладини организации, меѓу кои се вбројуваат и Обединетите нации и нејзините агенции, Советот на Европа, Организацијата за безбедност и соработка на Европа и Организацијата на американски држави.

Наводи
------

1. ↑  „Code of Canon Law: text – IntraText CT".
2. ↑  Соединети Американски Држави. Стејт Департмент. Биро за осноси со јавноста (United States. Department of State. Bureau of Public Affairs) (1989). „The Holy See". *Backgr Notes Ser*: 1–4. PMID 12178005.
**Асли Енвер** (турски: *Aslı Enver*; р. 10 мај 1984

 во Лондон) — турска филмска и телевизиска глумица.

Животопис
---------

Асли е родена на 10 мај 1984 година во Лондон, Англија каде живеела до својата 12. година. Нејзиниот татко, Турчин кој пораснал во Лондон, ја запознал нејзината мајка Дилек и се оженил со неа, која дошла од Турција да студира таму. Асли не знаела да зборува турски кога пристигнала во Истанбул како дете (во 1996 година), а подоцна научила да го зборува течно. Нејзиниот мајчин јазик е англиски и има британски пасош. Нејзините родители се разведени, таа живее со нејзината мајка. Како тинејџерка победила на натпревар за песна во Лондон, пеела во црковен хор, а потоа започнала да игра во театар во „Мугдат гезен арт" во Истанбул. Завршила средно уметничко училиште и дипломирала театарска глума на Универзитетот „Халиќ". Има глумено во разни филмови и серии.

Личен живот
-----------

Таа се омажила за глумецот Биркан Сокулу на 13 јули 2012 година и се развела од него по 3 години. Потоа започнала врска со пејачот и глумец Мурат Боз, кого го запознала на снимањето на нивниот филм „Мојот брат", а нивната врска траела до април 2018 година, па се помириле по неколку месеци. Нејзина блиска пријателка е познатата глумица Долунај Сојсерт.
АснесАснес
**Аснес** е град во општина Одшеред во северозападниот дел на Зеланд во Данска. Се наоѓа на околу 90 километри западно од Копенхаген. Има население од 2.901 жители (1 јануари 2015). Градот е дом на сала за пливање, спортска сала, фолклорна данска школа , трговскиот центар Аснес центар, гимназијата Одшерет и голема производствена локација за НКТ кабли .

Поважни личности
----------------

* Кристијан Поулсен (р. 1980) — поранешен фудбалер, победјувајќи на 454 натпревари; редовен член на фудбалската репрезентација на Данска со 92 настапи

Аснес се наоѓа во близина на данската маршрута 21 и има запирање на Odsherred Jernbane , завршува во Холбек и го поврзува со возови Копенхаген.

Наводи
------

1. ↑   BEF44: Население 1.
Пинцета
**Пинцета** (француски: *pincette*) — вид на алатка - фаќалка. Се состои од два еластични лоста меѓусебно поврзани од едната страна со нивните краеви. Пинцетите се користат за фаќање мали предмети, како и за оние што не треба да се допираат со раце.

Историја на пинцетата
---------------------

Пинцетите се развиле од машите кои биле до огништата и шпоретите и со кои се прифаќале запалени и врели предмети во и околу огнот. Спаѓаат во рани медицински инструменти. Пронајдени се при многу археолошки ископувања кои датираат од времето пред нашата ера. Ги де Шолијак (втора половина на XIV век) ги советува хирурзите „со себе да носат", покрај лекови, меѓу шесте хируршки инструменти и пинцета.

Принципот на работа со пинцети
------------------------------

Пинцетата е еден вид лост од трета класа. Се состои од два еластични краци поврзани во една точка - т.н. потпора. Прстите на раката се притискаат во средината на еластичните краци, со приближување кон кои индиректно, а не со рацете, се прифаќаат предмети.

Видови и употреба на пинцети
----------------------------

* Хируршки инструмент за фаќање ткиво
* Анатомска пинцета без заби
* Козметички уред (кубење веѓи)
* Пинцета во електронски и други индустрии
* Пинцета во филателијата и нумизматиката
* Пинцета во печатарство со која се извлекуваат букви и тенки празни места

Наводи
------

1. ↑  „пинцета" — Дигитален речник на македонскиот јазик
2. ↑  „пинцета" — Официјален дигитален речник на македонскиот јазик
3. 1 2  Група аутора, Мала енциклопедија Просвета, Просвета, Београд, 1959.
4. ↑  Група аутора, Енциклопедија лексикографског завода, Југословенски лексикографски завод, Загреб, 1962.г.
5. ↑  Станојевић В, Историја медицине, Медицинска књига, Београд-Загреб, 1953.г.
6. ↑  Група аутора, Практичар, Школска књига, Загреб, 1971.г.
**Силата** ја создаваме со туркање или со потегнување. Силата дејствува врз определено тело на следните начини:

'
* силата може да го придвижи телото;
* силата може да го забрза телото;
* силата може да го забави телото;
* силата може да ја промени насоката на движење на телото;
* силата може да го промени обликот на телото.

Силата на привлекување меѓу телата се нарекува гравитација. Таа е една од најпознатите сили. Таа всушност не држи на земјата и ни дава тежина. Се што има маса - произведува гравитација, а таа сила зависи од масата на телата и нивната меѓусебна оддалеченост. Колку едно тело е поразделечено од друго тело, толку привлечноста помеѓу нив ќе биде помала. Месечината на пример, привлекува со послаб интензитет од земјата затоа што има помала маса. За големата Земјина маса, тежината на телата на неа се шест пати поголеми отколку што се на Месечината.

Ако на едно тело делуваат повеќе сили, нивното дејство ќе биде како на него да делува една сила, но во средна насока. Таа сила се нарекува резултанта. Пример, кога две екипи влечат јаже, резултантата е скоро еднаква на нула затоа што приближно еднакви сили делуваат во спротивни насоки.

Едно придвижено тело ќе продолжи да се движи во правец сè додека некоја сила не го скршне. За ѓулето да се врти во круг потребно е на него да се делува со сила која се нарекува центрипетална сила, која постојано го влече во средиштето на кругот. Штом атлетичарот ќе го испушти, ѓулето продолжува да се движи по права линија.

Притисокот е мерка за концентрација на силата. Силата применета на малечка површина создава многу поголем притисок од таа иста сила применета на голема површина. Доколку лопатката и кантата за полевање ги претиснеме со иста сила, лопатката во песокот ќе пропадне длабоко. Причината за тоа е во последниот случај силата се распоредува на помала површина, бидејќи лопатката има тенко сечило.

Единица за мерење на силата е Њутн. Еден њутн( 1N ) за една секунда забрзува тело од еден килограм за метар во секунда. Името на оваа мерна единица е ставено според англискиот математичар Исак Њутн, кој во 1687 година ги поставил трите закони кои го одредуваат движењето на телото под дејство на сила:

- **телото не ја менува својата положба доколку на него не делува или влијае некоја друга сила;**

- **телото го менува своето движење пропорционално на силата која дејствува на него, а обратнопропорционално на својата маса;**

{\displaystyle F={dp \over dt}={{d(mv)} \over dt}=m{dv \over dt}=m.a}

Каде:

*F* е силата, измерeна во њутни (N),
*t* е времето, измерeно во секундии (s),
*p* е импулсот (моменталната состојба, функција на времето)
*v* е брзината, измерeна во метри во секунда (м/с или m/s),
*m* е масата, измерена во килограми (кг или kg),
*a* = {\displaystyle dv \over dt} е брзината, измерена во метри во секунда на квадрат ({\displaystyle m \over s^{2}}).
- **сите сили се појавуваат во парови. Силите се еднакви по големина но со спротивна насока;**

Овие закони се наречени Њутнови закони за движењето на телата.

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* LCCN: sh85050452
* GND: 4032651-2
* NDL: 00926874
* NKC: ph314949

 |

 |
| 
Поврзано |
| --- |
| * Настани во 9 година
* Државни водачи по година
 |

Ова е **список на државни водачи, премиери, и други водачи**  во **9** година. 
Ова е **список на државни водачи** во 9 година. Во него се наведени водачите на државите во светот, коишто постоеле во соодветната година. Се споменуваат имињата на оние водачи коишто ги заземале највисоките функции или оние со најголема моќ во државата, без оглед на обликот на државното уредување и видот на функцијата којашто ја извршувале. Како дополнителни информации се наведуваат и животниот век на водачот и временскиот период на извршување на соодветната функција.

Списокот е поделен на континентите во светот, коишто се подредени по азбучен редослед, а во делот за секој континент, исто така, по азбучен редослед се подредени државите коишто во годината се наоѓале на тој континент. Во случај да се случиле промени на функциите, наведени се имињата на сите лица коишто ја извршување таа функција подредени по хронолошки редослед во текот на годината.

Европа
------

Азија
-----

Африка
------

Јужна Америка
-------------

Северна Америка
---------------

Австралија и Океанија
---------------------
1875 илустрација на лебеди се pinioned во текот на Swan Upping
**Пионирањето** е чин на хируршко отстранување на еден зглобен спој, зглобот на **птичјето крило** најдалеку од телото, за да се спречи летот. Пининството често се прави за водни птици и живина. Тоа обично не се прави за придружни видови птици како што се папагали.

Постапка
--------

Отстранувањето на зглоб на птицата го спречува растот на примарните пердуви, спречувајќи го забрзувањето кое е потребно за летот. Чувањето може да го вршат ветеринари или обучен одгледувач, во зависност од земјата во која чуварот работи. На пример, за никој друг, освен ветеринар, не е дозволено да ја спроведува постапката во Англија. Слично е и на другите форми на модификација на домашно издигнати животни, како на пример прицврстување на опашката на кучето.

Освен спречувањето на летот, најчесто се смета дека е малку долгорочен негативен ефект од зглобовите ако се прави правилно и во рана возраст. Сепак, влијанието на благосостојбата на животните на зглобовите е предмет на зголемена дебата. На пример, сега е познато дека операцијата, која често се изведува без олеснување на болката, е исто толку болна кај младите птици како кај возрасните птици, ако не и повеќе. Доказите, исто така, сугерираат дека зглобовите може да предизвикаат синдром на фантомски екстремитети слични на она што се забележува кај човечките ампути. Поради овие причини оваа практика е забранета во одредени региони и е предмет на зголемена контрола.

Алтернативи на пионирање
------------------------

Не-хируршка алтернатива е клипинг на пердуви за летање. Ова трае само додека не се замени пердувите за време на лизгањето; сепак, пердувите за летање се заменуваат еднаш или двапати годишно, во зависност од видот. За жал, процесот на зафаќање и клипинг може да предизвика значителен стрес кај птиците.

Постојаните куќишта дизајнирани за да спречат случајно излегување на птици ја отстрануваат потребата за вртење.

Одржувањето на птиците кои преку природното прилагодување или селективно одгледување ја изгубиле можноста за летање ја отстрануваат потребата за зглобови; на пример, да се задржат индиските тркачи за разлика од патливите патки со диви видови.

Правен статус
-------------

Во многу земји законски ограничена е преработката. Во Англија, ако птицата е постара од 10 дена, нејзиното потстрижување може да се врши само со помош на анестезија и, без оглед на возраста на птицата, постапката е нелегална, освен ако не е извршена од ветеринар. Исто така е нелегално да се врши на фармите птици. Во Австрија е забрането забивање врз основа на § 5 (Забрана за суровост кон животните) и § 7 (Забранети интервенции извршени врз животни) од Законот за заштита на животните.

Наводи
------

1. ↑  „Federal Act on the Protection of Animals (Austria) 12 August 2014".
**Пипемидинската киселина** е синтетички произведено хемиско соединение од групата пиридопиримидини. Соединението е инхибитор на гираза и затоа се користеше како лек за антибиотска терпија за инфекции на мочните патишта. Соединението е познато под трговското име Палин®, порано употребувано за лекување на бактериски инфекции на долните мочните патишта (мочниот канал и мочниот меур).

Пипемидинската киселина е структурно слична на кинолоните ; во споредба со налидиксинската киселина, таа има дополнителен супституент на пиперазин како додаток на друг атом на азот во секундарниот прстен (пиримидин).

Во 1974 година Dainippon Pharmaceutics го доби патентот за пипемидинска киселина. Во Европа, антибиотикот е достапен под трговското име Palin*®*, *Deblaston®*. Во 2018, Комисијата за медицински производи за употреба кај луѓе (англиски: *Committee for Medicinal Products for Human Use)* препорача да се стави во мирување дозволата за пипемидинска киселина во Европа.

Ставки
------

1. ↑  *Pipemidsäure* im Lexikon der Biologie, Spektrum.de.
Илустрација.илустрација на наводниот изглед на **Силване Манзи** (според опис каде наликува на Тероподски диносаурус)
Илустрација.илустрација на наводниот изглед на **Силване Манзи** (според опис каде наликува на диносаурус од групата Орнитоподи)
**Силване Манзи** (англиски: *Silwane Manzi*) е наводно криптид кој е виден во близина на устието на реката Умфозоли во Јужноафриканската Република.

Опис на криптидот
-----------------

Постојат два описа на ова суштество:

* Опис во кој наликува на Тероподски диносаурус;
* Опис во кој наликува на диносаурус од групата Орнитоподи;

### Опис во кој наликува на Тероподски диносаурус

Се опишува како Тероподски диносаурус со кратки раце, долга опашка, кожа со крлушки, два "рога" на главата и вилица полна со остри заби. Има зелен отсјај на очите во темнина. Ноќно е животно и лови риби.

### Опис во кој наликува на диносаурус од групата Орнитоподи

Се опишува како диносаурус од групата Орнитоподи. Водоземен билкојадец е кој оди на четири нозе.

Хронологија на средби со ова суштество и видувања
-------------------------------------------------

* Во 1937 година Алеко Лилиус наводно двапати се сретнал со големо непознато суштество кое бргу влегло во водата и исчезнало. Таа иста година во една прилика наишол на големи отпечатоци за кои локалните луѓе тврделе дека припаѓаат на оваа суштество. Тоа биле тропрсти отпечатоци со должина од 40 сантиметри и широчина од 33 сантиметри. Подоцна открил дека отпечатоците биле невистинити и дека ги направил еден локален шаман со помош на дрвен прибор и калап.

Поврзано
--------

* Живи диносауруси
* Езерски чудовишта

Надворешни врски
----------------

* Силване Манзи
Потпури - смеса на исушени ливчиња од цветови.
**Потпури** — еден вид на ароматична смеса која обично се прави од исушени ливчиња од цветови, зачини и миризливи масла. Таа била многу корисна во времето кога просториите и луѓето биле повалкани и мирисале повеќе отколку што би сакале ние денес, но потпури е сè уште популарен поради убавата миризба.

|  |  |
| --- | --- |
| Ризница | „Потпури" на Ризницата ? |

|  |  |
| --- | --- |
| Stub icon | *Оваа статија е никулец. Можете да помогнете со тоа што ќе ја проширите.** п
* р
* у
 |

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* LCCN: sh86007749
* GND: 4283503-3
* SUDOC: 030831024
* BNF: cb12216803p (податоци)
* NDL: 01086434

 |

 |
**Речник на паронимите во македонскиот јазик** – речник од Емил Ниами, издаден во 2020 година од Книгоиздателството Ми-Ан.

Содржина
--------

Во речникот се опфатени пароними кои се општоупотребувани зборови, но и поими од повеќе научни области: архитектура, банкарство, биологија, географија, граматика, економија, лингвистика, логика, медицина, музика, политика и др.

Анализираните пароними се подредени по азбучен ред, потоа следат примерите (паронимни парови или низи) и на крајот се дадени објаснувањата и дефинициите за наведените примери за да се воочат разликите во нивните значења. 

Корпусот на македонските пароними е оформен со користење на постојните двојазични речници, интернетот, јавните гласила, а дополнуван е со примери од книжевноста и живиот говор во секојдневната комуникација.

Поврзано
--------

* Емил Ниами
* Речник на антонимите во македонскиот јазик

Наводи
------

1. 1 2  „Речник на паронимите во македонскиот јазик". Скопје: ЦККС. Посетено на 2 ноември 2021. Text "author2 "ignored (help)
*За други лица со истото име, видете Слободан Трајковски.*

**Слободан Трајковски** ( 1918
 во Скопје —  1945

 во Славонска Пожега, Хрватска) — македонски партизан, борец за слобода на Македонија и учесник во НОВ.

Животопис
---------

Потекнувал од сиромашно градско семејство. Завршил основно училиште, а подоцна работел како кондураџија. Во составот на XV македонски корпус заминал за Срем, каде завршил воена обука. Бил распореден во Артилериската бригада, во која се оформил како одличен артилерец. Со Бригадата ја доживел и најголемата победа на македонските дивизии при заземањето на Славонска Пожега. Во таа славна борба, храбро загинал во април 1945 година.

Наводи
------

1. 1 2  *Беа, загинаа, останаа*. Скопје: Историски Архив - Скопје. 1969. стр. 150. На `|first=` му недостасува `|last=` (help)
Actitis hypoleucos
**Речната тринга** (науч. *Actitis hypoleucos*) е мала палеарктичка крајбрежна птица од семејството на мочварките (науч. *Scolopacidae*), која заедно со америкнскиот вид (*Actitis macularia*) го сочинуваат родот *Actitis*.

Опис
----

Речната тринга е долга 18–20 см, со распон на крилјата 32–35 см. Одоздора е сивкавокафеава, а одоздола бела. Има кратки темножолтеникави нозе и стапала, а клунот му е со посветла основа и темен врв. Зимно време перјето е поветво со поизразени рабови на крилјата што е видливо од поблизу. Младенчињата се попрошарани одозгора и имаат кремави завршетоци на пердувите на крилјата.

Поведение
---------

Оваа птица е дружељубива и може да се види во големи јата, со својот впечатлив лет со чести силни замавнувања на крилјата, ниско над водата. Речната тринга се размножува низ поголемиот дел на умерена Европа и Азија, а во зима се сели во Африка, јужна Азија и Австралија. Најисточната граница каде се појавуваат е Палау во Микронезија, каде илјадници птици застануваат на одмор.

Барајќи храна за време на зимување во Индија
Јајце од речна тринга
Речната тринга се храни собирајќи мали инсекти, ракови и други безрбетници по површината на меката кал, а може да ги улови и во лет.

Сезоната на парење трае од мај до август. Гнездото е плитка дупка во земјата, обрабено со растителен материјал, изградено на острови или во близина на брегот, како и скриено во грмушки. Женката вообичаено несе четири јајца со големина од 35 милиметри. Во квачењето, кое трае три недели, учествуваат двајцата родители.
Младенчињата, кога се во опасност, може да се закачат за телото на родителот за да ги пренесат на посигурно.

Статус
------

За овие птици важи Договорот за заштита на африканско-евроазиските миграторни водни птици. Таа е широкораспространета и честа птица, која спаѓа во категоријата на најмала загриженост, но е ранлив вид во некои области на Австралија.

Наводи
------

1. 1 2  BirdLife International (2012). „*Actitis hypoleucos*". *IUCN Red List. Version 2012.1*. International Union for Conservation of Nature. Посетено на 16 July 2012.
2. ↑  VanderWerf, Eric A.; Wiles, Gary J.; Marshall, Ann P. & Knecht, Melia (2006): Observations of migrants and other birds in Palau, April–May 2005, including the first Micronesian record of a Richard's Pipit. *Micronesica* **39**(1): 11-29. PDF fulltext Архивирано на 15 јуни 2011 г.
3. ↑  Mann, Clive F. (1991): Sunda Frogmouth *Batrachostomus cornutus* carrying its young. *Forktail* **6**: 77-78. PDF fulltext Архивирано на 28 август 2008 г.

Надворешни врски
----------------

* Возраст и пол (PDF; 5.5 MB) by Javier Blasco-Zumeta & Gerd-Michael Heinze Архивирано на 12 ноември 2013 г.

|  |  |
| --- | --- |
| Ризница | „Речна тринга" на Ризницата ? |
Мермерна биста на Александар Велики II-I век пред нашата ераМермерна биста на Александар Велики II-I век пред нашата ера

Првиот поход на Александар Македонски бил походот на Персија во 334 година. Тоа било време на заслабена персиска власт во големата држава и имало обиди за нејзино отфрлање од страна на покорените народи. Тоа му одело во прилог на походот на Александар, кој тргнал со импресивна воена сила од околу 30,000 пешадијци, 5,000 коњаници и 160 бродови. Тоа сепак била помалубројна војска од персиската, но многу добро обучена и организирана, со способен команден кадар.

Истата година, персиската војска претрпела тежок пораз на реката Граник. Наредната 333 година пред н.е. тој повторно се судрил со персискиот цар Дариј III кај градот Ис во Мала Азија. Самиот Дариј успеал да се спаси со бегство, но било заробено целото негово семејство со огромното богатство.
Црното Езеро
**Похорје** (словенечки: *Pohorje*; германски: *Bachergebirge*, *Bachern*) — средновисок шумовит планински венец јужно од реката Драва во североисточна Словенија, дел од Јужните Варовнички Алпи. Го геолошки поглед претставува дел од Централните Алпи и е сочинет од силикатни метаморфни и магматски карпи. Подрачјето е слабо населено со села од разбиен тип. Има неколку скијалишта.

Географија
----------

Венецот е алпски срт со засводени врвови на југ од реката Драва. Сместен е во триаголникот помеѓу градовите Марибор (на исток), Дравоград (на запад) и Словенске Коњице (на југ). На северозапад е ограничен од реката Мислиња, на југ од Витањската Низина, на исток се спушта во Дравското Поле, а на југоисток во пониските подножни возвишенија Подпохорске Горице. Големината му изнесува 50 км во правец исток-запад и 30 км од север кон југ, и зафаќа површина од 840 км2. Највисоки места се Чрни Врх (*Schwarzkogel*, 1.543 м) и малку пониските врвови Велика Копа и Језерски Врх, кои се издигаат на 1.537 м. Околу 70 % од површината е под шума.

Геологија
---------

Похорје е млад планински масив и претставуваат најјугоисточен дел на Централните Алпи. Ова е единствениот венец во Словенија изграден од силикатни карпи. Покрајните делови се направени од палеозојска метаморфни карпи, а средишните се магматски, особено од гранодиорит (наречен „похорски тоналит") и дацит.

Близу селото Цезлак се наоѓа единственото познато лежиште на минералот цизлакит. Јужниот дел на похорје е познат по белиот мермер, кој се вади уште од римско време.

Скијалишта
----------

На Похорје се наоѓаат следниве скијалишта:

* Рогла
* Копе-Рибничко Похорје
* Мариборско Похорје
* Трије Краљи

Поврзано
--------

* Караванки
* Јужни Варовнички Алпи
* Штаерска (Словенија)

Наводи
------

1. ↑  Uratarič, Nina, уред. (јуни 2011). *NATREG: Final Publication*. REC Ljubljana. стр. 36–40. Архивирано од изворникот на 2016-03-09. Посетено на 28 март 2015.
2. ↑  Gams, Ivan (2008). „Geomorphology of the Pohorje Mountains". *Acta geographica Slovenica*. Scientific Research Centre of the Slovenian Academy of Sciences and Arts. **48** (2): 185–254. doi:10.3986/AGS48201.
3. 1 2  „Rocks of Pohorje". Tourist Information Centre Pohorje. Посетено на 28 март 2015.

Надворешни врски
----------------

* Похорје на Ризницата ?
* Портал на Похорје
* Похорје — Туристички информативен центар на Марибор
* Планинарски патеки на Похорје

|  |  |  |  |  |
| --- | --- | --- | --- | --- |
| 

| * п
* р
* у
Венци на Јужните Варовнички Алпи |
| --- |
|  |
| 
* Адамело-Презанела
* Брентски Доломити
* Вичентински Алпи
* Гајлталски Алпи
* Гардски Планини
* Доломити
* Јужни Карнски Алпи
* Јулиски Алпи
* Камничко-савињски Алпи
* Караванки и Похорје
* Карнски Алпи
* Нонсберг
* Ортлерски Алпи
* Собрета-Гавија
* Фјемски Планини

 |  |

 |

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 316747589
* LCCN: sh92005404
* NKC: xx0124234

 |

 |
**Ацо Гогов** (24 ноември 1971, Струмица) — македонски писател, драматург и книжевен и театарски критичар.

Творештво
---------

Ацо Гогов работи во Народниот театар „Антон Панов" во Струмица. Основно и средно образование завршил во родниот град. Дипломирал на Катедрата по општа и компаративна книжевност на Филолошкиот факултет во Скопје. Објавил три книги со куси раскази: „Географија на маленкоста" (2009), „Триптихон" (2017) и „Единствен матичен број" (2012). Ја објавил книгата со театарски записи „Децата на Мнемосина" во 2019 година. Во 2013 година бил застапен во првата антологија на македонската песна во проза, „Бденија и виденија", а три негови кратки раскази се застапени во антологијата на македонскиот краток расказ, „Џинџуџе во земјата на афионите" (Темплум, 2022).

Наводи
------

1. ↑  Никола Гелевски и Владимир Мартиновски (приредувачи), *Џинџуџе во земјата на афионите: антологија на македонскиот краток расказ*. Скопје: Темплум, 2022, стр. 361-362.
2. ↑  Никола Гелевски и Владимир Мартиновски (приредувачи), *Џинџуџе во земјата на афионите: антологија на македонскиот краток расказ*. Скопје: Темплум, 2022, стр. 207-210.